ભોપાલ તા. ૨૨ : સંજય લીલા ભણસાલીની ફિલ્મ પદ્માવત પર કરણી સેનાનો વિરોધ હજી પણ ચાલુ છે. ૨૫ જાન્યુઆરીના રોજ દેશભરમાં ભણસાલીની ફિલ્મ પદ્માવત રિલીઝ થવાની છે. કરણી સેના સહિત અનેક સંગઠનોએ ફિલ્મનો બહિષ્કાર ચાલુ રાખ્યો છે. ત્યારે પદ્માવત પર પ્રતિબંધ લગાવવાને લઈને રાજસ્થાન અને મધ્યપ્રદેશ સરકાર સુપ્રિમ કોર્ટ પહોંચી છે. આ મામલે ૨૩ જાન્યુઆરીના રોજ સુપ્રિમ કોર્ટ સુનવણી કરશે. આ રાજયોએ સુપ્રિમ કોર્ટમાં એક સંશોધન અરજી કરી હતી. આ મામલે હરિષ સાલ્વે વાયાકોમની સુનવણી માટે હાજર હતા.